
10C Ansettelse Daglig Leder

Til styret i Fredrikshalds turnforening

Følgende forslag meldes inn til generalforsamlingen 01.03.23. 
Forslaget er basert på innspill fra flere av turnforeningens medlemmer, og er et forslag som flere medlemmer vil stille seg bak.

Bakgrunn 
Som rapportert fra anleggsgruppen er estimert ferdigstillelse av basishallen august 2024.
Det er investert betydelige summer fra kommunen i basishallen – i størrelsesorden 100 MNOK. 
I prosessen med å få inn basishallen i prosjektet er det bl.a. spilt inn momenter rundt: 
· Fjerne ventelister og øke antall medlemmer fra 600 opp mot over 1000.
· Være en ressurs for turnundervisning i skolen.
· Samarbeid med idrettslinjen på HVGS - beholde idrettslinja i Halden ved å styrke tilbudet gjennom basishall.
· Være en ressurs andre idrettslag - Vi danner grunnlaget
· Ressurs for barn og unge i Halden; tilbud til ulike grupper- barnehager - basis mini
· Øke nivå og kompetanse tilpasset bruk av apparater i basishallen
· Trekke større arrangementer til byen

Foreningen driftes i dag hovedsakelig på dugnad med stor belastning på styret. Med over 600 medlemmer og 50 instruktører på lønningslisten, har foreningen allerede passert en størrelse der det er naturlig at en daglig leder håndterer daglig drift slik at styret kan fokusere mer på strategi og utvikling av foreningen. Med overgang til ny basishall med mulige momenter over og økt medlemsmasse er behovet enda tydeligere.  

Forslag til vedtak
Tidligere mandat til styret for ansettelser erstattes med følgende:

· Det ansettes en daglig leder for foreningen innen neste generalforsamling.
· Stillingsprosent for daglig leder skal være ~60-100%.
· Daglig leder forbereder saker og stiller på styremøter etter avtale med styreleder.

· I tillegg gis styret mandat til å kunne gjøre ansettelser opp til 100% av sportslig leder og/eller profesjonell trener. Eventuelt kan stilling som daglig leder og sportslig leder kombineres. 
· Sportslig leder skal ha turnfaglig bakgrunn, kunne bistå med timer i sal og bidra til å bygge opp intern kompetanse på bruk av apparater i basishallen.

· Daglig leder og sportslig leder kan ikke ha styreverv i foreningen. 

· Om det oppstår store forsinkelser i innflytting i ny basishall utover august 2024, kan tidsmål for ansettelse skyves.

· Det nedsettes ett ansettelsesråd som jobber frem utlysningstekst, gjennomfører rekrutteringsprosess og legger frem innstilling for ansettelse til styret. Ansettelsesrådet skal bestå av to fra styret, en fra anleggsgruppen, en fra kontrollutvalget, en fra valgkomiteen og en instruktør. 

· Om ansettelsesprosessen påvirker budsjettet for 2023, kalles det inn til en ekstraordinær generalforsamling, gjerne digitalt, for godkjenning. Det er naturlig at man da ser på både inntekt- og utgiftssiden i et lengre perspektiv.

14.02.23 – Inger-Johanne Røren, Lisa Grimstad, Terje Wahlstrøm og Hilde Jensen

Styrets innstilling:
Styret støtter ikke forslaget.



Styret fremmer følgende motforslag:

Forslag til vedtak
Tidligere mandat til styret for ansettelser erstattes med følgende:

· Det ansettes i sportslig stilling(er) for foreningen innen 1.juni 2024.
· Ansettelse(r) skal tilsvare minimum 50%.
· Sportslig ansatt skal ha turn og idrettsfaglig bakgrunn
· Arbeidsoppgaver vil blant annet være hovedansvarlig ved turnarrangement, Idrettens grunnstige, opplæring av nye trenere, partioppfølging, ansvar for timeplaner og halvårsplaner, samt drive prosjektet «Alle i aktivitet» videre.
· [bookmark: _Hlk127473113]Det utarbeides en økonomisk plan før ansettelser som viser at foreningen har balanse i driften innen 1 år. 

· I tillegg gis styret mandat til å kunne gjøre ansettelse opp til 50% av daglig leder. 
· Ansettelse skjer innen 1.juni 2024 såfremt det er økonomisk forsvarlig og ikke brukes av oppsparte midler til lønn.

· Lederstillinger kan ikke ha styreverv i foreningen. 

· Om det oppstår store forsinkelser i innflytting i ny basishall utover august 2024, kan tidsmål for ansettelse skyves.

· Det nedsettes en ansettelseskomite som jobber frem utlysningstekst, gjennomfører rekrutteringsprosess og legger frem innstilling for ansettelse til styret. Ansettelseskomiteen skal bestå av to fra styret og en fra kontrollutvalget.


Styret, 18.02.2023
